ΓΡΑΠΤΗ ΕΡΩΤΗΣΗ E-1277/02

υποβολή: Monica Frassoni (Verts/ALE) προς την Επιτροπή

(6 Μαΐου 2002)

Θέμα: Χαρτοποιία του Tolmezzo (UD) και ΔΠΥΣ της 14/02/2002

Πριν από μερικές εβδομάδες η δικαστική αρχή διέταξε τη συντηρητική κατάσχεση της χαρτοποιίας του Tolmezzo (Udine), διότι διαπίστωσε ότι τα λύματα της χαρτοποιίας, τα οποία απεβάλλοντο στο δημοτικό δίκτυο αποχέτευσης, ήταν σεψηλό βαθμό ρυπογόνα και κατά μέγα μέρος κατέληγαν στον ποταμό Tagliamento χωρίς να περνούν προηγουμένως από το σταθμό καθαρισμού του δήμου,περβαίνοντας κάθε νόμιμο όριο κυρίως όσον αφορά την αμμωνία, τον παράγοντα ΒΑΟ, τις φαινόλες, τις επιφανειοδραστικές ουσίες, τις θειικές, νιτρώδεις και νιτρικές ενώσεις και τουςδρογονάνθρακες, με σοβαρότατους κινδύνους βλάβης του περιβάλλοντος και του ποταμού Tagliamento.

Στις 14 Φεβρουαρίου 2002 η ιταλική κυβέρνηση, βάσει του νόμου 225 της 24ης Φεβρουαρίου 1992 περί πολιτικής προστασίας, με Διάταγμα του Προέδρου του Υπουργικού Συμβουλίου κήρυξε κατάσταση έκτακτης κοινωνικοπεριβαλλοντικής ανάγκης όσον αφορά τον τομέα του καθαρισμού τωνγρών λυμάτων του δήμου Tolmezzo (Udine), διορίζοντας ταυτόχρονα τον πρόεδρο της περιφέρειας Friuli-Venezia Giulia αρμόδιο για την αντιμετώπιση της κατάστασης. Ο τελευταίος, την επόμενη ημέρα και εν αναμονή ακριβέστερων μετρήσεων, επιτρέπει τη διοχέτευση των λυμάτων της χαρτοποιίας του Tolmezzo υπό τις παρούσες συνθήκες.

Ο νόμος 225 του 1992, που αποσκοπεί στην αντιμετώπιση έκτακτων καταστάσεων και φυσικών καταστροφών, χρησιμοποιήθηκε όχι για την αντιμετώπιση του φαινομένου της ρύπανσης με στόχο την περιβαλλοντική προστασία, αλλά ακριβώς για τον αντίθετο σκοπό, δηλαδή για την αντιμετώπιση της καταστροφής του κλεισίματος της χαρτοποιίας για παράβαση του νόμου, νομιμοποιώντας την παράβαση και ανοίγοντας το δρόμο σε όλες τις ιταλικές επιχειρήσεις που θα ήθελαν να προβάλλουν επίσης τον ισχυρισμό της γενικής άδειας ρύπανσης, μέσω του νόμου περί πολιτικής προστασίας, απειλώντας με κλείσιμο και τις συνεπαγόμενες απολύσεις.

Επειδή τα ανωτέρω αντιβαίνουν σαφώς στις κοινοτικές οδηγίες 76/464/ΕΟΚ(1) (ρύπανση από επικίνδυνες ουσίες που αποβάλλονται στογρό περιβάλλον) και 91/271/ΕΟΚ(2) (επεξεργασίαγρών λυμάτων), σκοπεύει η Επιτροπή να παρέμβει για την παραβίαση της κοινοτικής νομοθεσίας εκ μέρους της Ιταλίας·

(1) ΕΕ L 129 της 18.5.1976, σελ. 23.

(2) ΕΕ L 135 της 30.5.1991, σελ. 40.

Απάντηση της κας Wallstrm εξ ονόματος της Επιτροπής

(12 Ιουνίου 2002)

Η Επιτροπή έχει ως αποστολή την εξασφάλιση της ορθής εφαρμογής της κοινοτικής νομοθεσίας,πό το φως των εξουσιών που της ανατίθενται από τη Συνθήκη ΕΚ. Ως θεματοφύλακας της Συνθήκης, δεν διστάζει να λάβει όλα τα μέτρα που είναι αναγκαία, συμπεριλαμβανομένων επί παραβάσει των διαδικασιών δυνάμει του άρθρου 226 της Συνθήκης ΕΚ, προκειμένου να εξασφαλίσει την τήρηση του κοινοτικού δικαίου.

Στις ειδικές περιπτώσεις στις οποίες αναφέρεται το Αξιότιμο Μέλος του Κοινοβουλίου, η ενδεχομένως εφαρμοστέα κοινοτική νομοθεσία είναι οι Οδηγίες του Συμβουλίου 76/464/ΕΟΚ της 4ης Μαΐου 1976 σχετικά με τη ρύπανση που προκαλείται από ορισμένες επικίνδυνες ουσίες που εκχέονται στοδάτινο περιβάλλον της Κοινότητας και 91/271/ΕΟΚ της 21ης Μαΐου 1991 περί της επεξεργασίας των αστικών λυμάτων.

Δεδομένου ότι δεν ήταν ενήμερη της κατάστασης που περιγράφει το Αξιότιμο Μέλος του Κοινοβουλίου, η Επιτροπή θα λάβει τα κατάλληλα μέτρα προκειμένου να συγκεντρώσει λεπτομερή στοιχεία επ' αυτής και να εξασφαλίσει, στο πλαίσιο των αρμοδιοτήτων που της αναθέτει η Συνθήκη ΕΚ, τη συμμόρφωση με το κοινοτικό δίκαιο.

Εάν η Επιτροπή καταλήξει στο συμπέρασμα ότι στην προκειμένη περίπτωσηπάρχει όντως παράβαση του κοινοτικού δικαίου, δεν θα διστάσει, ως θεματοφύλακας της Συνθήκης, να λάβει όλα τα αναγκαία μέτρα, συμπεριλαμβανομένων των επί παραβάσει διαδικασιών δυνάμει του άρθρου 226 της Συνθήκης ΕΚ, προκειμένου να εξασφαλίσει τη συμμόρφωση με το σχετικό κοινοτικό δίκαιο.